|  |  |  |
| --- | --- | --- |
| logoteiwest | **ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ** **(ΤΕΙ) ΔΥΤΙΚΗΣ ΕΛΛΑΔΑΣ** | EU flag-Erasmus vect POS |

**ΕΝΗΜΕΡΩΤΙΚΟ ΕΝΤΥΠΟ**

**ΕΠΙΧΟΡΗΓΗΣΗΣ ΦΟΙΤΗΤΩΝ**

 στα πλαίσια του Προγράμματος ERASMUS+

Μαθησιακής Κινητικότητας Φοιτητών για Σπουδές (σε ΑΕΙ των χωρών του Προγράμματος) και Πρακτική Άσκηση (σε ΑΕΙ και επιχειρήσεις, φορείς και οργανισμούς των χωρών του Προγράμματος)

|  |
| --- |
| Το ΤΕΙ της Δυτικής Ελλάδας στα πλαίσια της αποστολής του και μέσω του προγράμματος ERASMUS που εντάσσεται στο γενικότερο Πρόγραμμα Erasmus+ σε συνεργασία με το Ίδρυμα Κρατικών Υποτροφιών (ΙΚΥ), προσφέρει στους Φοιτητές του ευκαιρίες για: 1. Να πραγματοποιήσουν μέρος των σπουδών τους σε Ευρωπαϊκό Πανεπιστήμιο χώρας του Προγράμματος,
2. Να αποκτήσουν προσόντα, εμπειρίες και σύγχρονες γνώσεις σε άλλα Ευρωπαϊκά Πανεπιστήμια
3. Μια σταδιοδρομία υψηλών προδιαγραφών και με Ευρωπαϊκό μέλλον,
4. Να διευρύνουν τους ορίζοντες στη ζωή τους
 |

|  |
| --- |
| Με την **επιχορήγηση ERASMUS**, οι φοιτητές μπορούν να:1. **Παρακολουθήσουν μαθήματα ή/και να εκπονήσουν την πτυχιακή εργασία** τους, ως μέρος του Προγράμματος Σπουδών, σε ένα ΑΕΙ Ευρωπαϊκής χώρας του Προγράμματος Erasmus, συνεργαζόμενο με το ΤΕΙ Δυτικής Ελλάδας.

 Διάρκεια Κινητικότητας 3 - 12 μήνες.1. **Πραγματοποιήσουν την Πρακτική Άσκηση** τους σε επιχείρηση ή σε ΑΕΙ Ευρωπαϊκής χώρας του Προγράμματος Erasmus.

Διάρκεια Κινητικότητας 2 – 12 μήνες.1. **Ακολουθήσουν σε συνδυασμό, σπουδές και πρακτική άσκηση**, οπότε η Κινητικότητα θα είναι συνεχόμενη, διάρκειας μέχρι 12 μηνών.
2. **Μετακινηθούν για σπουδές ή πρακτική άσκηση** ανά κύκλο σπουδών (προπτυχιακό, μεταπτυχιακό, διδακτορικό)συνολικά 12 μήνες.
 |

 **Σημείωση 1:** Τα συνεργαζόμενα με το ΤΕΙ Δυτικής Ελλάδας Πανεπιστήμια, είναι διαθέσιμα στο Τμήμα Δημοσίων Σχέσεων ή στην ιστοσελίδα του ΤΕΙ Δυτικής Ελλάδας ([www.teiwest.gr](http://www.teiwest.gr)) **Σημείωση 2:** Οι σπουδές που θα πραγματοποιήσει ο φοιτητής σε ένα Πανεπιστήμιο του εξωτερικού, αναγνωρίζονται πλήρως από το ΤΕΙ στα πλαίσια του ΕCTS (Εuropean Credit Transfer System – Eυρωπαϊκό Σύστημα Μεταφορά Πιστωτικών Μονάδων) και δεν θα χρειαστεί να εξεταστεί σε αντίστοιχα μαθήματα του Τμήματος του, εάν έχει παρακολουθήσει επιτυχώς αντίστοιχα-ισοδύναμα μαθήματα στο Πανεπιστήμιο του εξωτερικού.

Σχετικά αποφασίζει το Συμβούλιο του Τμήματος ή η Κοσμητεία της Σχολής, πριν αναχωρήσει ο σπουδαστής για το Πανεπιστήμιο του εξωτερικού.

**Σημείωση 3:** Είναι σημαντικό ότι τα μαθήματα που επέτυχε στο Πανεπιστήμιο του εξωτερικού ή η πρακτική άσκηση του, θα αναγραφούν στο **Παράρτημα Διπλώματος**, (**Diploma Supplement**), το οποίο έχει ιδιαίτερη αξία, τόσο Ακαδημαϊκή, όσο και ουσιαστική.

**Προϋποθέσεις για συμμετοχή στο Πρόγραμμα Erasmus+**

**Οι φοιτητές για να συμμετέχουν στο πρόγραμμα θα πρέπει:**

**▪** να είναι εγγεγραμμένοι σε ένα Πρόγραμμα Σπουδών των Τμημάτων του ΤΕΙ Δυτικής Ελλάδας.

**▪** να έχουν ολοκληρώσει το πρώτο έτος σπουδών τους.

**▪** να έχουν αποκτήσει επαρκή γνώση της γλώσσας στην οποία παραδίδονται τα μαθήματα ή πραγματοποιείται η πρακτική άσκηση στο φορέα υποδοχής τους.

|  |
| --- |
| **Το ΤΕΙ Δυτικής Ελλάδας διασφαλίζει ότι:****▪** η περίοδος σπουδών/πρακτικής άσκησης στο εξωτερικό αποτελεί αναπόσπαστο μέρος του προγράμματος σπουδών του ΤΕΙ Δυτικής Ελλάδας, είτε πρόκειται για παρακολούθηση μαθημάτων, ή εκπόνηση Πτυχιακής ή Πρακτικής Άσκησης.**▪** οι κινητικότητες των φοιτητών για σπουδές, βασίζονται σε δι-ιδρυματικές συμφωνίες του ΤΕΙ Δυτικής Ελλάδας με ΑΕΙ στα πλαίσια του Ευρωπαϊκού Προγράμματος **Erasmus+.****▪** η περίοδος σπουδών, η οποία πραγματοποιείται στο ίδρυμα - εταίρο, κυμαίνεται μεταξύ τριών μηνών και ενός έτους. Η περίοδος της πρακτικής άσκησης πρέπει να είναι τουλάχιστον δύο μηνών και μέχρι ένα έτος (**προτεραιότητα έχει η 6μηνη πρακτική άσκηση εφόσον εντάσσεται στο πρόγραμμα σπουδών του φοιτητή**).**▪** η περίοδος σπουδών / πρακτικής άσκησης στο εξωτερικό αναγνωρίζεται πλήρως, δηλαδή τα Τμήματα του ΤΕΙ Δυτικής Ελλάδας δεσμεύονται να διασφαλίσουν την αναγνώριση της περιόδου σπουδών ή πρακτικής άσκησης στο εξωτερικό των φοιτητών, συμπεριλαμβανομένων των εξετάσεων και άλλων μορφών αξιολόγησης.**▪** στο πανεπιστήμιο υποδοχής δεν καταβάλλονται δίδακτρα, δικαίωμα εγγραφής, εξέταστρα, δικαίωμα πρόσβασης στις εγκαταστάσεις εργαστηρίων, σε βιβλιοθήκες κ.λ.π. |

**Ύψος επιχορήγησης Erasmus+**

Η επιχορήγηση **Erasmus+** αποτελεί συμβολή στην κάλυψη των πρόσθετων δαπανών που συνεπάγονται οι σπουδές και η παραμονή στο εξωτερικό και όχι κάλυψη των παγίων δαπανών του σπουδαστή (αυτές στις οποίες υποβάλλεται κατά την διάρκεια των σπουδών του στην Ελλάδα).

Το ύψος των υποτροφιών **Erasmus+** διαφοροποιείται αναλόγως τη χώρα υποδοχής και καθορίζεται κάθε φορά απ’ την Εθνική Μονάδα του Προγράμματος (ΙΚΥ).

Για το Ακαδημαϊκό έτος 2019-20 το ύψος της υποτροφίας **Erasmus+** ανέρχεταισε :

|  |
| --- |
| **ΜΗΝΙΑΙΑ ΕΠΙΧΟΡΗΓΗΣΗ ΦΟΙΤΗΤΗ ΓΙΑ ΣΠΟΥΔΕΣ** **ΑΝΑ ΧΩΡΑ ΥΠΟΔΟΧΗΣ 2019-20** |
|  | **ΠΟΣΟ ΜΗΝΙΑΙΑΣ ΑΠΟΖΗΜΙΩΣΗΣ ΦΟΙΤΗΤΗ** **ΑΝΑ ΜΗΝΑ**  |
| **ΟΜΑΔΑ 1****Χώρες με υψηλό κόστος διαβίωσης** | Δανία, Φινλανδία, Ιρλανδία, Ισλανδία, Λουξεμβούργο, Σουηδία, Ηνωμένο Βασίλειο, Λιχτενστάιν, Νορβηγία | 520 |
| **ΟΜΑΔΑ 2****Χώρες με μεσαίο κόστος διαβίωσης** | Αυστρία, Βέλγιο, Γερμανία, Γαλλία, Ιταλία, Ελλάδα Ισπανία, Κύπρος, Ολλανδία, Μάλτα, Πορτογαλία  | 470 |
| **ΟΜΑΔΑ 3****Χώρες με χαμηλό κόστος διαβίωσης** | Βουλγαρία, Κροατία, Τσεχία, Εσθονία, Λετονία, Λιθουανία, Ουγγαρία, Πολωνία, Ρουμανία, Σερβία, Σλοβακία, Σλοβενία, Τουρκία, ΠΓΔΜ. | 420 |

|  |
| --- |
| **ΜΗΝΙΑΙΑ ΕΠΙΧΟΡΗΓΗΣΗ ΦΟΙΤΗΤΗ ΓΙΑ ΠΡΑΚΤΙΚΗ ΑΣΚΗΣΗ** **ΑΝΑ ΧΩΡΑ ΥΠΟΔΟΧΗΣ 2016-17** |
|  | **ΠΟΣΟ ΜΗΝΙΑΙΑΣ ΑΠΟΖΗΜΙΩΣΗΣ ΦΟΙΤΗΤΗ** **ΑΝΑ ΜΗΝΑ**  |
| **ΟΜΑΔΑ 1****Χώρες με υψηλό κόστος διαβίωσης** | Δανία, Φινλανδία, Ιρλανδία, Ισλανδία, Λουξεμβούργο, Σουηδία, Ηνωμένο Βασίλειο, Λιχτενστάιν, Νορβηγία | 620 |
| **ΟΜΑΔΑ 2****Χώρες με μεσαίο κόστος διαβίωσης** | Αυστρία, Βέλγιο, Γερμανία, Γαλλία, Ιταλία, Ελλάδα Ισπανία, Κύπρος, Ολλανδία, Μάλτα, Πορτογαλία | 570 |
| **ΟΜΑΔΑ 3****Χώρες με χαμηλό κόστος διαβίωσης** | Βουλγαρία, Κροατία, Τσεχία, Εσθονία, Λετονία, Λιθουανία, Ουγγαρία, Πολωνία, Ρουμανία, Σερβία, Σλοβακία, Σλοβενία, Τουρκία, ΠΓΔΜ. | 520 |

**Διαδικασίες ολοκλήρωσης της μαθησιακής κινητικότητας Erasmus**+

Οι ενδιαφερόμενοι φοιτητές:

Υποβάλλου**ν** **αίτηση εκδήλωσης ενδιαφέροντος συμμετοχής** στο Πρόγραμμα, στις καθορισμένες κάθε φορά ημερομηνίες και για την περίοδο κινητικότητας που αφορά, σύμφωνα με τη σχετική πρόσκληση εκδήλωσης ενδιαφέροντος.

Ενημερώνονται για τη διαδικασία που πρέπει να ακολουθήσουν, από το **Τμήμα Δημοσίων και Διεθνών Σχέσεων** **του ΤΕΙ Δυτικής Ελλάδας** καθώς και τον ορισμένο ανά Τμήμα Καθηγητή – Συντονιστή του Erasmus και για περαιτέρω πληροφορίες σχετικές με τις διαθέσιμες θέσεις κινητικότητας (επιχορηγήσεις) σε συνεργαζόμενα Ανώτατα Εκπαιδευτικά Ιδρύματα αλλά και την εξέταση δυνατότητας σύναψης νέας συμφωνίας με ΑΕΙ του εξωτερικού (βλέπε παρακάτω Πίνακα Συντονιστών Erasmus+ ΤΕΙ Δυτικής Ελλάδας).

|  |
| --- |
| **ΣΥΝΤΟΝΙΣΤΕΣ ERASMUS+ ΤΜΗΜΑΤΩΝ ΤΕΙ ΔΥΤΙΚΗΣ ΕΛΛΑΔΑΣ 2018-2019** |
| **ΣΥΝΤΟΝΙΣΤΗΣ ΤΜΗΜΑΤΟΣ** | **ΤΜΗΜΑ** | **ΤΗΛΕΦΩΝΟ** | **mail** |
| ΕΠΙΚ. ΚΑΘ. ΚΑΡΕΛΗΣ ΔΗΜΗΤΡΙΟΣ | ΗΛΕΚΤΡΟΛΟΓΩΝ ΜΗΧΑΝΙΚΩΝ Τ.Ε. (ΠΑΤΡΑ) | **2610369247 / 6944350727** | dkarelis@teiwest.gr |
| ΕΠΙΚ. ΚΑΘ. ΚΙΤΣΟΣ ΠΑΡΑΣΚΕΥΑΣ | ΜΗΧΑΝΙΚΩΝ ΠΛΗΡΟΦΟΡΙΚΗΣ Τ.Ε. (ΑΝΤΙΡΡΙΟ) | **2634038566 / 6944757238** | pkitsos@eap.gr |
| ΕΠΙΚ. ΚΑΘ. ΔΟΥΣΜΠΗ ΒΑΣΙΛΙΚΗ | ΜΗΧΑΝΟΛΟΓΩΝ ΜΗΧΑΝΙΚΩΝ Τ.Ε. (ΠΑΤΡΑ) | **6947431309** | dousbi@teiwest.gr |
| ΑΝΑΠΛ. ΚΑΘ. ΚΟΝΤΟΝΗ ΔΙΟΝΥΣΙΑ-ΠΗΝΕΛΟΠΗ | ΠΟΛΙΤΙΚΩΝ ΜΗΧΑΝΙΚΩΝ Τ.Ε. (ΠΑΤΡΑ) | **2610369031** | kontoni@teiwest.gr |
| ΚΑΘ. ΕΦΑΡΜΟΓΩΝ ΝΤΟΒΑΣ ΔΗΜΗΤΡΙΟΣ | ΔΙΟΙΚΗΣΗΣ ΕΠΙΧΕΙΡΗΣΕΩΝ (ΜΕΣΟΛΟΓΓΙ)  | **2631058464 / 6973458003** | dimdovas@teimes.gr |
| ΕΠΙΚ. ΚΑΘ. ΡΑΦΑΗΛΙΔΗΣ ΑΠΟΣΤΟΛΟΣ | ΔΙΟΙΚΗΣΗΣ ΕΠΙΧΕΙΡΗΣΕΩΝ (ΠΑΤΡΑ) | **2610369184 / 6932944456** | arafail@teiwest.gr |
| ΕΠΙΚ. ΚΑΘ. ΠΑΝΑΓΙΩΤΟΠΟΥΛΟΣ ΓΕΩΡΓΙΟΣ | ΔΙΟΙΚΗΣΗΣ, ΟΙΚΟΝΟΜΙΑΣ & ΕΠΙΚΟΙΝΩΝΙΑΣ ΠΟΛΙΤ/ΚΩΝ & ΤΟΥΡ/ΚΩΝ ΜΟΝΑΔΩΝ (ΠΥΡΓΟΣ) | **6972663858** | teigpanag@gmail.com |
| ΕΠΙΚ. ΚΑΘ. ΚΑΡΥΩΤΗ ΒΑΣΙΛΙΚΗ | ΛΟΓΙΣΤΙΚΗΣ (ΠΑΤΡΑ) | **2610369330 / 6945896402** | vaskar@teiwest.gr |
| ΕΠΙΚ. ΚΑΘ. ΓΕΩΡΓΙΑΔΟΥ ΝΙΚΗ | ΛΟΓΙΣΤΙΚΗΣ & ΧΡΗΜ/ΜΙΚΗΣ (ΜΕΣΟΛΟΓΓΙ) | **2610369388 / 6977647615** | georgiadou@teiwest.gr |
| ΚΑΘ. ΠΑΝΑΓΟΠΟΥΛΟΣ ΑΛΚΙΒΙΑΔΗΣ | ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ (ΠΑΤΡΑ) | **2610369338 / 6974075699** | panagopa@teiwest.gr |
| ΕΠΙΚ. ΚΑΘ. ΔΡΙΤΣΑΣ ΙΩΑΝΝΗΣ | ΚΟΙΝΩΝΙΚΗΣ ΕΡΓΑΣΙΑΣ (ΠΑΤΡΑ) | **2610369158 / 6945343503** | dritsas@teiwest.gr |
| ΚΑΘ. ΕΦΑΡΜΟΓΩΝ ΣΤΑΦΥΛΙΔΟΥ ΓΕΩΡΓΙΑ | ΛΟΓΟΘΕΡΑΠΕΙΑΣ (ΠΑΤΡΑ) | **2610362448 / 6977389709** | stafilid@teiwest.gr |
| ΕΠΙΚ. ΚΑΘ. ΜΠΑΚΑΛΗΣ ΝΙΚΟΛΑΟΣ | ΝΟΣΗΛΕΥΤΙΚΗΣ (ΠΑΤΡΑ) | **2610329943 / 6938053217** | nikosbakalis@teiwest.gr |
| ΚΑΘ. ΕΦ/ΓΩΝ ΜΑΚΡΥΝΙΩΤΗ ΔΗΜΗΤΡΑ | ΟΠΤΙΚΗΣ ΚΑΙ ΟΠΤΟΜΕΤΡΙΑΣ (ΑΙΓΙΟ) | **2691061150 / 6977749001** | dimitramakrynioti@gmail.com |
| ΕΠΙΚ. ΚΑΘ. ΛΑΜΠΡΟΠΟΥΛΟΥ ΣΟΦΙΑ | ΦΥΣΙΚΟΘΕΡΑΠΕΙΑΣ (ΑΙΓΙΟ)  | **6972291064** | slampropoulou@teiwest.gr  |
| ΚΑΘ. ΒΙΔΑΛΗΣ ΚΟΣΜΑΣ | ΤΕΧΝ/ΓΙΑΣ ΑΛΙΕΙΑΣ & ΥΔΑΤ/ΓΕΙΩΝ (ΜΕΣΟΛΟΓΓΙ) | **2631058231 / 6977067672** | kvidalis@teiwest.gr |
| ΕΠΙΚ. ΚΑΘ. ΚΑΡΑΝΑΣΤΑΣΗ ΕΙΡΗΝΗ | ΤΕΧΝΟΛΟΓΩΝ ΓΕΩΠΟΝΩΝ (ΑΜΑΛΙΑΔΑ) | **2622039017 / 6945556909** | ekaran@teimes.gr |

1. Έρχονται σε επαφή με τον Συντονιστή Erasmus του Τμήματός τους για την επιλογή του Πανεπιστημίου υποδοχής και την επιλογή μαθημάτων που θα παρακολουθήσουν εκεί, αλλά και για την σύνταξη του Learning Agreement, (Συμφωνητικό Μάθησης) που είναι μια τριμερής συμφωνία μεταξύ του ΤΕΙ Δυτικής Ελλάδας, του Πανεπιστημίου υποδοχής και του Φοιτητή, για το είδος και την διάρκεια των σπουδών του στο εξωτερικό. Αντίστοιχη είναι και η διαδικασία για την Πρακτική Άσκηση.
2. Σε συνεργασία με το **Τμήμα Δημοσίων και Διεθνών Σχέσεων** **του ΤΕΙ Δυτικής Ελλάδας** αφ’ ενός, προμηθεύονται τα σχετικά έντυπα από την ιστοσελίδα του ΤΕΙ – Σπουδές – Κινητικότητα Erasmus (learning agreements, αίτηση-δήλωση, σύμβαση κ.α.) και καθοδηγούνται για την συμπλήρωσή τους, και με τον Συντονιστή Erasmus του Τμήματός τους, αφ’ ετέρου**,** ολοκληρώνουν τις διαδικασίες επικοινωνίας με το Πανεπιστήμιο υποδοχής και εφοδιάζονται με τα απαραίτητα έγγραφα για τη μετάβασή τους.
3. Προμηθεύονται απ’ τον Ασφαλιστικό φορέα τους (συνήθως φορέα των γονέων τους) την Ευρωπαϊκή Κάρτα Ασφάλειας Ασθενείας, απαραίτητη για την πρόσβαση σε ιατρικά αναγκαία κρατική περίθαλψη στις χώρες της Ε.Ε. κατά την προσωρινή διαμονή τους σ’ αυτές και ασφαλίζονται ιδιωτικά για προσωπικό ατύχημα και αστική ευθύνη υπέρ τρίτων (μόνο γι όσους μετακινούνται για πρακτική άσκηση) σε ασφαλιστική εταιρία της επιλογής τους, σε περίπτωση που δεν τους ασφαλίζει ο φορέας υποδοχής τους.
4. Περισσότερες πληροφορίες ο φοιτητής μπορεί να ζητήσει απ’ το Τμήμα Δημοσίων και Διεθνών Σχέσεων.

Αγαπητέ-ή Φοιτητή-τρια, οι ευκαιρίες για την απόκτηση νέων εμπειριών, δεξιοτήτων και γνώσεων για να εμπλουτίσεις το πτυχίο σου δεν πρέπει να χάνονται!

Είσαι εσύ που θα κάνεις το επόμενο βήμα. Δήλωσε συμμετοχή και κάνε

Οι Ακαδημαϊκοί Υπεύθυνοι Συντονιστές των Τμημάτων για το πρόγραμμα **Erasmus+,** το Προσωπικό του ΤμήματοςΔημοσίων Σχέσεων αλλά και εγώ προσωπικά, θα είμαστε ευτυχείς να σε βοηθήσουμε.

**Φιλικά,**

**Δρ Βασίλης Τριανταφύλλου**

**Πρύτανης και Ιδρυματικός Υπεύθυνος Erasmus**

**του Τ.Ε.Ι. Δυτικής Ελλάδας**